# Kaoma

Kaoma va ser una banda franco-brasilera formada el 1988, mundialment coneguda per l'èxit Lambada (Chorando se foi).

## Formació

Kaoma va ser una creació dels productors francesos Jean Karakos i Olivier Lorsac. Tots dos es trobaven de vacances al Brasil i, en una visita a Porto Seguro, van descobrir el gènere musical lambada. Entusiasmats per l'èxit entre el públic local i creient que es tractava d'un estil que podia triomfar a l'exterior, van decidir crear-ne un grup.
La formació inicial comptava amb Loalwa Braz (solista, del Brasil), Chyco Dru (baix, de Martinica), Jacky Arcont (guitarra, de Guadalupe), Jean-Claude Bonaventure (teclats, de França), Michel Abihssira (percussió) i Fania Niang (flauta i veus corals, del Senegal).

## Carrera

L'any 1989, van tenir un gran èxit internacional amb el seu senzill Lambada (Chorando se foi). Es tractava d'una versió del tema Chorando Se Foi, que la brasilera Márcia Ferreira havia llançat el 1986. La cançó de Ferreira era una adaptació al portuguès de la balada Llorando se fue, original del grup bolivià Los Kjarkas, publicada el 1981. Mentre que Márcia Ferreira sí que havia sol·licitat autorització als Kjarkas; Karakos i Lorsac no van fer el mateix, en un clar acte de plagi. Los Kjarkas van demandar-los, amb èxit.
Lambada va arribar al número 46 del Billboard Hot 100 dels Estats Units. Va sortir millor parada a Europa, arribant al número 4 a la llista de singles del Regne Unit, i al número 1 de països com Alemanya, Espanya, Països Baixos o Suïssa. Dançando Lambada i Mélodie d'amour van ser els dos següents senzills, tot i que no van aconseguir el mateix èxit que el primer.
Aquell mateix 1989, Kaoma va publicar el primer àlbum, Worldbeat. Va tractar-se d'un èxit mundial, i el grup va esdevenir una de les llegendes de la lambada brasilera, juntament amb Beto Barbosa. El 1990, Kaoma va guanyar dos Premis Lo Nuestro -concedits per Univisión- com a Grup Pop de l'Any i Nou Artista Pop. El 1991, Kaoma va llançar l'àlbum Tribal-Pursuit que va proporcionar els senzills Dança tago-mago i Moço do dendê. El 1998 es publicaria el tercer i darrer LP del grup, A la media noche.
El 19 de gener de 2017, la cantant Loalwa Braz va ser trobada morta al seu cotxe. La policia va detenir tres sospitosos de l'assassinat.

## Discografia

| Títol | Detalls de l'àlbum |
| Worldbeat | Publicació: 1988 Etiqueta: Columbia Formats: CD |
| Tribal Pursuit | Publicació: 1991 Segell: Sony Music Formats: CD |
| A La Media Noche | Publicació: 10 de novembre de 1998 Segell: Atoll Music Formats: CD |

## Referències

* 1 2 «Kaoma» (en portuguès brasiler). Dicionário Cravo Albin Da Música Popular Brasileira. Arxivat de l'original el 2023-11-20. [Consulta: 20 novembre 2023].
* 1 2 3 4 García, Leonardo «El Fenómeno "Lambada": Globalización e Identidad» (en francès). Nuevo Mundo Mundos Nuevos. Nouveaux mondes mondes nouveaux - Novo Mundo Mundos Novos - New world New worlds, 18-06-2008. Arxivat de l'original el 2023-11-20. DOI: 10.4000/nuevomundo.5644. ISSN: 1626-0252 [Consulta: 20 novembre 2023].
* 1 2 Rosa del Pino, Andrea M. «Muerte y plagio: las sombras del gran éxito 'Lambada', en su 30 aniversario» (en castellà). El Mundo, 18-07-2019. Arxivat de l'original el 2023-11-20. [Consulta: 20 novembre 2023].
* ↑ «O Sucesso» (en portuguès brasiler). RS Imprensa. Arxivat de l'original el 2001-04-08. [Consulta: 20 novembre 2023].
* ↑ Cespedes, Gilka Wara «"Huayno," "Saya," and "Chuntunqui": Bolivian Identity in the Music of "Los Kjarkas"». Latin American Music Review / Revista de Música Latinoamericana, 14, 1, 21/1993, pàg. 52. Arxivat de l'original el 2023-11-20. DOI: 10.2307/780009 [Consulta: 20 novembre 2023].
* ↑ Sáenz de Tejada, Ignacio «Kjarkas: "La lambada es un dolor"» (en castellà). El País [Madrid], 29-05-1990. Arxivat de l'original el 2023-05-28. ISSN: 1134-6582 [Consulta: 20 novembre 2023].
* ↑ «Kaoma Songs, Albums, Reviews, Bio & More» (en anglès). Arxivat de l'original el 2023-11-20. [Consulta: 20 novembre 2023].
* ↑ Roberts, David. British Hit Singles & Albums (en anglès). 19a ed. Londres: Guinness World Records Limited, 2006, p. 296. ISBN 1-904994-10-5.
* ↑ «Suche - Offizielle Deutsche Charts». Arxivat de l'original el 2023-06-22. [Consulta: 20 novembre 2023].
* ↑ Salaverri, Fernando. Sólo éxitos: año a año : 1959-2002 (en castellà). Iberautor Promociones Culturales, 2005. ISBN 978-84-8048-639-2. Arxivat 2024-05-21 a Wayback Machine.
* ↑ «Discografie Kaoma - dutchcharts.nl». Arxivat de l'original el 2023-06-22. [Consulta: 20 novembre 2023].
* ↑ «Kaoma - Lambada». Arxivat de l'original el 2023-06-22. [Consulta: 20 novembre 2023].
* ↑ «Lo Nuestro – Historia» (en castellà). Univision. Univision Communications. Arxivat de l'original el June 26, 2015. [Consulta: 8 març 2014].
* ↑ Soares, Fernanda. «Loalwa Braz, do Kaoma, é achada morta em carro incendiado, diz polícia» (en portuguès brasiler). G1. Grupo Globo, 19-01-2017. Arxivat de l'original el 19 de gener 2017. [Consulta: 18 març 2019].
* ↑ «Lambada singer Loalwa Braz found dead in Brazil» (en anglès britànic). BBC, 19-01-2017. Arxivat de l'original el 5 de març 2019. [Consulta: 18 març 2019].

## Enllaços externs

* Pàgina web de Kaoma Lambada
* «Lambada Story» (en anglès), 2011. Arxivat de l'original el 2019-02-03.